ডাইম্যাগনেসিয়াম ফসফেট

ডাইম্যাগনেসিয়াম ফসফেট একটি অজৈব যৌগ যার রাসায়নিক সংকেত MgHPO 4 । এটি ম্যাগনেসিয়াম ধাতুর একটি ফসফেট লবণ। তিন অণু কেলাস জল নিয়ে গঠিত ডাইম্যাগনেসিয়াম ফসফেট লবণের সঙ্গে আমরা বেশি পরিচিত। তার কারণ হলো এটি খনিজ হিসাবে পাওয়া যায়। 

 প্রস্তুতি 
ম্যাগনেসিয়াম অক্সাইডের সঙ্গে নির্দিষ্ট পরিমাণ {রাসায়নিক সংখ্যানুপাতে} ফসফরিক অ্যাসিডের বিক্রিয়া করে ডাইম্যাগনেসিয়াম ফসফেট তৈরি করা যেতে পারে। বিক্রিয়াটি এই রকম:

 MgO + H 3PO4 → MgHPO4 + H2O

অন্য পদ্ধতিতে জলের মধ্যে মনোম্যাগনেসিয়াম ফসফেট দ্রবীভূত করেও ডাইম্যাগনেসিয়াম ফসফেট তৈরি করা যায়। জলে মনোম্যাগনেসিয়াম ফসফেট দ্রবীভূত করলে এটি ভেঙ্গে গিয়ে ফসফরিক অ্যাসিড তৈরি হয় এবং সাদা রঙের সোদক ডাইম্যাগনেসিয়াম ফসফেটের অধক্ষেপ পড়ে। এই ডাইম্যাগনেসিয়াম ফসফেটে তিন অণু কেলাস জল থাকে। বিক্রিয়াটি এই রকম:

 Mg(H 2 PO4)2 + 3 H2O → Mg(HPO 4) 3H2O + H 3PO4

 ব্যবহার 
ডাইম্যাগনেসিয়াম ফসফেট লবণ পুষ্টির সম্পূরক হিসাবে ব্যবহৃত হয়, বিশেষ করে শিশু এবং ক্রীড়াবিদদের জন্য। এর E নম্বর হল E343। relevant part of the German “Zusatzstoff-Zulassungsverordnung ”, the official German implementation of the respective regulation of the European Union

 আরও দেখুন 
 ম্যাগনেসিয়াম ফসফেট

 তথ্যসূত্র 

বিষয়শ্রেণী:ই-সংখ্যায়িত খাদ্যে সংযোজিত দ্রব্য
বিষয়শ্রেণী:ম্যাগনেসিয়াম যৌগ
বিষয়শ্রেণী:ফসফেট
বিষয়শ্রেণী:অ্যাসিড লবণ